ด็อยท์เชอร์แวร์คบุนท์

ด็อยท์เชอร์ แวร์คบุนท์ (; , “สมาคมช่างฝีมือเยอรมัน”) เป็นสมาคมสัญชาติเยอรมันที่ประกอบด้วยศิลปิน สถาปนิก นักออกแบบ และนักออกแบบอุตสาหกรรม ก่อตั้งขึ้นในปี 1907 และกลายมาเป็นองค์ประกอบสำคัญในพัฒนาการของสถาปัตยกรรมมอเดิร์นและการออกแบบอุตสาหกรรม โดยเฉพาะอย่างยิ่งต่อการเกิดขึ้นของการออกแบบแบบเบาเฮาส์ในยุคต่อมา เป้าหมายแรกเริ่มของสมาคมนั้นเพื่อสร้างสัมพันธไมตรีระหว่างผู้ผลิตผลิตภัณฑ์ในระดับอุตสาหกรรมกับผู้ชำนาญการในการออกแบบเพื่อช่วยเพิ่มศักยภาพการแข่งขันของเยอรมนีในตลาดโลก สมาคมจึงมีลักษณะไม่เป็นขบวนการศิลปะมากเท่ากับที่เป็นความพยายามในการผสานหัตถศิลป์ท้องถิ่นและเทคนิคการผลิตในระดับอุตสาหกรรมโดยได้รับการสนับสนุนจากรัฐ โดยมีเป้าหมายเพื่อให้เยอรมนีมีความสามารถในการแข่งขันทัดเทียมกับสหรัฐหรือสหราชอาณาจักร คติพจน์ของสมาคมคือ ฟ็อม โซฟาคิซเซิน ซุม ชแตทเทเบา (; จากหมอนอิงโซฟา ไปถึงการสร้างนคร) ซึ่งบ่งบอกถึงความสนใจขององค์กรซึ่งมีความกว้างขวาง

ประวัติศาสตร์
ด็อยท์เชอร์ แวร์คบุนท์ เริ่มต้นขึ้นเมื่อสถาปนิก โยเซฟ มาเรีย โอลบรีค เดินทางออกจาเวียนนามายังดาร์มชตัทในเยอรมนีเมื่อปี 1899 เพื่อตั้งนิคมศิลปิน (artists' colony) จากคำเชิญชวนของแอร์เนิสท์ ลูยส์ ดยุกใหญ่แห่งเฮสเซอWendy Moonan (7 December 2007), German Design for an Industrial Age The New York Times. แวร์คบุนด์จึงก่อตั้งขึ้นโดยโอลบรีค, เพเทอร์ เบเรินส์, ริชาร์ด รีเมอชมิท, บรูเนา เพาล์ และคณะ ในปี 1907 ที่มิวนิก

แรกเริ่มองค์การมีสถาปนิกสิบสองคน และบริษัทธุรกิจสิบสองเจ้าเป็นสมาชิก สถาปนิกที่ว่านี้ได้แก่เพเทอร์ เบเรินส์, เทโอโดร์ ฟีเชอร์ (ประธานองค์การคนแรก), โยเซฟ ฮ็อฟมัน, บรูโน เพาล์, มักซ์ ล็อยเงอร์ และ รีชาร์ด รีเมอชมิท สถาปนิกคนอื่น ๆ ที่มีความสัมพันธ์กับโครงการ รวมถึง ไฮน์ริค เทซเซอโนว และเฮนรี ฟัน เด เฟ็ลเทอ ชาวเบลเยียม ในปี 1914 องค์การมีสมาชิกถึง 1,870 คน ในจำนวนนี้มีบุคคลระดับหัวหน้าพิพิธภัณฑ์Joan Campbell, The German Werkbund: The Politics of Reform in the Applied Arts (Princeton University Press, 2016) 

อ้างอิง

หมวดหมู่:ประวัติศาสตร์สถาปัตยกรรม
หมวดหมู่:ศิลปะเยอรมนี
หมวดหมู่:สถาปัตยกรรมสมัยใหม่
หมวดหมู่:องค์การในประเทศเยอรมนี
หมวดหมู่:ก่อตั้งในมิวนิก